OpenLLM-France/wikimedia huggingface dataset:
# Eleccions regionals de la Vall d'Aosta de 1963

Les eleccions per a renovar el Conseil de la Vallée / Consiglio Regionale de la Vall d'Aosta se celebraren el 27 d'octubre de 1963.
Aquestes foren les primeres eleccions regionals valldostanes que es van elegir mitjançant un sistema electoral proporcional pur, que facilita una representació plural.

## Resultats electorals

← Eleccions regionals de la Vall d'Aosta, 1963 → :
| Partits | vots | (%) | escons |
| Democràcia Cristiana Italiana (DC) | 23.695 | 37,42% | 13 |
| Partit Comunista Italià (PCI) | 15.374 | 24,28% | 9 |
| Union Valdôtaine (UV) | 12.930 | 20,42% | 7 |
| Partit Socialista Italià (PSI) | 3.170 | 5,01% | 2 |
| Partit Liberal Italià (PLI) | 3.136 | 4,95% | 2 |
| Reagrupament Independent Valldostà (RIV) | 2.077 | 3,28% | 1 |
| Partit Socialista Democràtic Italià (PSDI) | 1.628 | 2,57% | 1 |
| Moviment Social Italià (MSI) | 682 | 1,08% | 0 |
| Union Démocratique Valdôtaine (UDV) | 634 | 1,00% | 0 |
| Total | 63.326 | 100,00% | 35 |
Fonts: Ministero dell'Interno, ISTAT, Istituto Cattaneo, Consell Regional de la Vall d'Aosta

## Notes

* ↑ La llista PLI comprenia alguns candidats del moviment Agricultors Valldostans, monàrquics i independents.
# Dextrogir

«Dextrogir» té aquests significats:
* química: es denomina així a la substància que té la propietat de fer girar el pla de la llum polaritzada cap a la dreta, en contraposició a les substàncies levogires. Vegeu isomeria, enantiòmer i quiralitat (química).
* biologia:
** el sentit de gir del remolí dels cabells quan els cabells estan col·locats en el sentit de les agulles del rellotge.
** botànica: es refereix a la direcció de dreta a esquerra, com les agulles del rellotge, dels bejucs i circells d'algunes plantes rastreres i enfiladissa sobre enfiladisses.
* bioquímica: enantiòmer el carboni asimètric es troba desplaçat a l'esquerra, i és la imatge especular d'aquest isòmer dextrogir.
* matemàtica: el sistema de referència que compleix la regla de la mà dreta
* Sinònim de destre.
* Antònim d'esquerrà.
# Cal Francesc

Cal Francesc és un edifici del municipi d'Arbeca (Garrigues) inclosa en l'Inventari del Patrimoni Arquitectònic de Catalunya.

## Descripció

Edifici construït sobre tres arcades de pedra reforçades per contraforts. Encara que la façana hagi rebut un tractament unitari, la casa coneguda com a "cal Francesc" és la que ocupa l'arcada central i la de la dreta, que s'endinsa a la casa veïna.
Aquesta façana evidencia una estructura interna de planta baixa i dos pisos superiors, amb un acabament aixecat posteriorment que trenca el ritme i l'estètica general. Del conjunt en destaquen els contraforts exteriors, els carreus de mida regular i els finestrals renaixentistes amb llinda motllurada i ampit. A la llinda de la finestra central, al primer pis, hi ha l'escut de Poblet amb les inicials "P.O.", i a l'altra, la data 1636.
A principis dels 90 és reformada i s'hi afegeix un tercer pis una mica endarrerit respecte a la línia del carrer a manera d'àtic o golfes.

## Referències

* 1 2 3 «Cal Francesc». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 febrer 2016].
# Hypsugo vordermanni

Hypsugo vordermanni és una espècie de ratpenat de la família dels vespertiliònids. Viu a Brunei, Indonèsia i Malàisia. El seu hàbitat natural són els manglars costaners. Es desconeix si hi ha cap amenaça significativa per a la supervivència d'aquesta espècie, tot i que l'explotació dels manglars podria afectar-la.
El nom específic vordermanni li fou donat en honor del metge i científic neerlandès Adolphe Guillaume Vorderman.

## Referències

* ↑ Francis, C.; Hutson, A. M.; Kingston, T. Pipistrellus vordermanni. UICN 2008. Llista Vermella d'espècies amenaçades de la UICN, edició 2008, consultada el 23 juny 2014.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 433–434. ISBN 978-0801893049.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Karateka

Karateka (空手 家, Karate-ka?) és la paraula japonesa que defineix a la persona que practica l'art marcial japonès anomenat karate. Està composta per les paraules Karate = Karate + ka = Persona.
Aquest terme és comú a tot el món.

## Referències

* 1 2 «Karateka» (en angles).
Viccionari
# Mohand Arav Bessaoud

Mohand Arab Bessaoud (en cabilenc Muḥend Aεrab Besεud), nascut el 24 de desembre de 1924 a la vila de Taguemount El Djedid, a la comuna cabil d'Ouadhia, Algèria i mort l'1 de gener de 2002 a Newport (Anglaterra), va ser un militant nacionalista algerià de la guerra d'Algèria i un dels principals ideòlegs de l'amaziguisme. també fou un dels fundadors i principal dirigent de l'Acadèmia Berber (Agraw Imaziɣen) .

## Biografia

Milità en el Partit del Poble Algerià quan era estudiant, però el deixà per unir-se al FLN. Conegut com a "Dda Moh", fou un destacat mujahid i el 1955 en fou nomenat responsable a la III Wilaya per Krim Belkacem. El 1958 fou empresonat al Marroc quan anava a cercar armes. Quan Algèria aconseguí la independència el 1962 fou alliberat i tornà al país, on fou nomenat prefecte de Maghnia. Aviat, però, es va oposar a la política d'arabització d'Ahmed Ben Bella i el 1963 es va unir al Front de Forces Socialistes (FFS). Després del fracàs de l'aixecament es va aixoplugar a França, on el 1966 va fundar amb altres activistes amazics l'Acadèmia Berber. També fou l'autor del disseny de la bandera amaziga, autor de diversos llibres d'història amaziga i impulsor de l'amaziguisme. El 1978, pressionat per les autoritats algerianes, va abandonar França i marxà a l'illa de Wight (Anglaterra), on hi va morir en 2002. El seu cos fou enterrat a Cabília.

## Obres

* Heureux les Martyrs qui n'ont rien vu : la vérité sur la mort du colonel Amirouche et de Abbane Ramdane, Berbères.
* F.F.S. Espoir et trahison, Imprimerie Cary, Paris [rééd. FNAR, 1995].
* L'Identité provisoire (Roman), Agraw Imazighene, Paris.
* Des Petites Gens pour une grande cause. L'histoire de l'Académie berbère (1966-1978), Compte d'auteur, 2000.

## Referències

* ↑ Kilou, Abdenour «Obituary: Mohand Aarav Bessaoud» (en anglès). The Guardian, 30-01-2002.
* ↑ Mohand Arab Bessaoud :Une force de résistance Arxivat 2017-07-07 a Wayback Machine., Ràdio Gouraya
* ↑ Bessaoud Mohand Arab – L'insoumis, tamurt.info
* ↑ Algérie: Mohand Arab Bessaoud, l'homme de terrain est mort, fr.allafrica.com
# Elena Ruiz

Elena Ruiz és el nom dels següents personatges:
* Elena Ruiz Guitart, muntadora de cinema catalana.
* Elena Ruiz Barril, jugadora de waterpolo catalana.
* Elena Ruiz Sastra, directora del MACE Museu d'Art Contemporani D'Eivissa
# Deynekoïta

La deynekoïta és un mineral de la classe dels fosfats que pertany al supergrup de la cerita.

## Característiques

La deynekoïta és un fosfat de fórmula química Ca₉Fe³⁺(PO₄)₇. Va ser aprovada com a espècie vàlida per l'Associació Mineralògica Internacional l'any 2022, i publicada en el mes de setembre de l'any següent. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a les col·leccions del Museu Mineralògic Fersmann, de l'Acadèmia de Ciències de Rússia, a Moscou (Rússia), amb el número de registre: 5791/1.

## Formació i jaciments

Va ser descoberta al complex Daba-Siwaqa, dins la Governació d'Amman (Jordània), l'únic indret de tot el planeta on ha estat descrita aquesta espècie mineral.

## Referències

* ↑ «Deynekoite» (en anglès). Mindat. [Consulta: 13 juny 2022].
* ↑ Galuskin, Evgeny V.; Stachowicz, Marcin; Galuskina, Irina O.; Woźniak, Krzysztof; Vapnik, Yevgeny; Murashko, Mikhail N.; Zieliński, Grzegorz «Deynekoite, Ca9□Fe3+(PO4)7 – a new mineral of the merrillite group from phosphide-bearing contact facies of paralava, Hatrurim Complex, Daba-Siwaqa, Jordan». Mineralogical Magazine, 87, 6, 01-12-2023, pàg. 943–954. DOI: https://doi.org/10.1180/mgm.2023.71 [Consulta: 13 març 2024].
# Cal Francisquet

Cal Francisquet és una obra del Masroig (Priorat) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular de planta baixa, dos pisos i golfes, cobert per teulada a dues vessants. Com a elements que s'han de destacar, cal esmentar els balcons de ferro forjat i la portalada, de dues dernes desiguals i tres possibilitats d'obertura diferents, amb llinda de pedra i la inscripció "Francisco Folch" i la data de 1859. A la façana s'obre una porta i una finestra a la planta baixa, dos balcons a cada pis i dues finestres a les golfes.

## Història

Can Folch fou un dels principals propietaris del poble durant el segle passat. L'actual edifici, aixecat en substitució d'un anterior, reflecteix una època d'esplendor econòmic a la comarca.

## Referències

* 1 2 «Cal Francisquet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 29 agost 2018].

## Enllaços externs

* «Cal Francisquet». Mapa de recursos culturals. Diputació de Tarragona.
# Hypsurus caryi

Hypsurus caryi és una espècie de peix pertanyent a la família dels embiotòcids i l'única del gènere Hypsurus que es troba al Pacífic oriental: des del cap Mendocino (el nord de Califòrnia, els Estats Units) fins al nord de la Baixa Califòrnia (Mèxic).
Pot arribar a fer 30 cm de llargària màxima.
És un peix marí, demersal i de clima subtropical que viu fins als 40 m de fondària.
És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* ↑ Escobar-Fernández, R. i M. Siri, 1997. Nombres vernáculos y científicos de los peces del Pacífico mexicano. Universidad Autónoma de Baja California, Sociedad Ictiológica Mexicana, A.C. Mexico.
* 1 2 3 4 FishBase (anglès)
* ↑ Dorn, P., L. Johnson i C. Darby, 1979. The swimming performance of nine species of common California inshore fishes. Trans. Am. Fish. Soc. 108(4):366-372.
* ↑ Eschmeyer, W.N., E.S. Herald i H. Hammann, 1983. A field guide to Pacific coast fishes of North America. Houghton Mifflin Company, Boston, Estats Units. 336 p.
* ↑ Eschmeyer, W.N., E.S. Herald i H. Hammann, 1983.

## Enllaços externs

* BioLib (anglès)
* AQUATAB
* Nomenclator Zoologicus (anglès)
# Àcid heistèric

L'àcid heistèric, el qual nom sistemàtic és àcid (7Z,11E)-octadecan-7,11-dien-9-inoic, és un àcid carboxílic de cadena lineal amb devuit àtoms de carboni, dos dobles enllaços, un cis entre els carbonis 7-8 i l'altre trans entre els carbonis 11-12, i un triple enllaç entre els carbonis 9-10, la qual fórmula molecular és ${\ce {C18H28O2}}$. En bioquímica és considerat un àcid gras.
Fou aïllat per primera vegada el 1997 per V. Spitzer i col·laboradors de l'oli de les llavors de la planta Heisteria silvanii, del gènere de la qual derivaren el nom comú àcid heistèric. Aquest oli en conté un 22,63 %.

## Referències

* ↑ Spitzer, V.; Tomberg, W.; Hartmann, R.; Aichholz, R. «Analysis of the seed oil of Heisteria silvanii (Olacaceae)--a rich source of a novel C18 acetylenic fatty acid». Lipids, 32, 11, 01-11-1997, pàg. 1189–1200. ISSN: 0024-4201. PMID: 9397405.
* ↑ «PlantFAdb: 18:3-delta-7c,9a,11t; 7,11-Octadecadien-9-ynoic acid, (7Z,11E)-; 7,11-Octadecadien-9-ynoic acid, (E,Z)-; Heisteric acid». [Consulta: 18 juny 2018].
# Kendji Girac

Kendji Girac, nascut amb el nom de Kendji Maillé (Perigús, Dordonya, 3 de juliol de 1996), és un cantant francès. D'origen gitano al sud de França i de parla catalana, va guanyar la tercera temporada del concurs The Voice organitzat pel canal generalista privat de televisió TF1 (2014). És un dels cantants més destacats actualment a l'estat francès.

## Biografia

Kendji Girac es va donar a conèixer per internet el 2013 amb una versió de «Bella», de Maître Gims, a l'estil gipsy, el vídeo de la qual va tenir més de 5 milions de visites a YouTube. Això li va permetre presentar-se al concurs The Voice de TF1 i, finalment, guanyar-lo. En acabar el concurs, el primer ministre francès, Manuel Valls, el va felicitar en català i van intercanviar unes paraules en la llengua materna de tots dos. El tercer clip de l'àlbum Kendji —«Elle m'a aimé»— comença amb una conversa en català entre ell i un amic pels carrers antics de Barcelona, ciutat on es va rodar íntegrament el clip. Girac segueix la tradició d'altres músics francesos —com Manitas de Plata i els Gipsy Kings— que viuen amb normalitat la seva condició de gitanos catalanoparlants.

## Discografia

* Kendji (2014)
* Ensemble (2015)
* Ensemble, le live (2017)

## Referències

* 1 2 Casanova, Eugeni. «Kendji, Manitas i els gitanos catalans de França». Vilaweb. [Consulta: 12 desembre 2014].
* 1 2 3 «El cantant estrella de l'estat francès llueix el seu català en l'últim videoclip». Vilaweb. [Consulta: 12 desembre 2014].
* ↑ «Kendji Girac, arrels gitanes en defensa del català». Directe.cat. Arxivat de l'original el 13 de desembre 2014. [Consulta: 12 desembre 2014].
* ↑ Poussel, Marie. «Couloirs. Valls et Kendji en mode catalan». La Parisienne. [Consulta: 12 desembre 2014].
# Acesulfame-k

L'acesulfam-k, acesulfam de potassi, o simplement acesulfam, és un edulcorant artificial. És denominat en la indústria alimentària amb les sigles E 950.
És un compost químic relativament senzill, descobert gairebé per atzar el 1967. És aproximadament 200 vegades més dolç que el sucre de taula, amb una gran estabilitat davant els tractaments tecnològics i durant l'emmagatzematge. En l'aspecte biològic, l'acesulfam no es metabolitza en l'organisme humà, i s'excreta ràpidament sense canvis químics, per la qual cosa no tendeix a acumular-se. L'ús es va autoritzar a Anglaterra el 1983; des de llavors s'ha autoritzat a Alemanya, Itàlia, França, els Estats Units (1988), Xile i a altres països, i està inclòs a la nova llista d'additius autoritzats de la Unió Europea.

## Usos comuns

Es fa servir en xiclets, begudes no alcohòliques, sucs i fruites en envasos, en làctics, confiteria, postres, pa i en molts productes etiquetats amb les llegendes "sense sucre", "0% de sucre", "0% sucres", "light", "zero" i "baix en calories", "dietètic", "sense sucre afegit"... L'anteriorment referenciada directiva europea (94/35/CE) autoritza unes concentracions màximes d'acesulfam que van de 50 a 600 mg/l en aliments líquids i de 200 a 2.500 mg/kg en aliments sòlids.

## Referències

* ↑ «La seguridad de los edulcorantes en la Unión Europea» (en castellà). Federación Argentina de Graduados en Nutrición. Arxivat de l'original el 2010-08-09. [Consulta: 29 juny 2018].
* ↑ «CFR - Code of Federal Regulations Title 21» (en anglès). U.S. Food and Drug Administration, 01-04-2017. [Consulta: 29 juny 2018].
* ↑ «European Parliament and Council Directive 94/35/EC of 30 June 1994 on sweeteners for use in foodstuffs» (en anglès). EU Publications, 30-06-1994. [Consulta: 29 juny 2018].
# Elmwood Place

Elmwood Place és una vila dels Estats Units a l'estat d'Ohio. Segons el cens del 2000 tenia 2.681 habitants.

## Demografia

Segons el cens del 2000, Elmwood Place tenia 2.681 habitants, 1.061 habitatges, i 658 famílies. La densitat de població era de 3.136,8 habitants/km².
Dels 1.061 habitatges en un 33,1% hi vivien nens de menys de 18 anys, en un 36,7% hi vivien parelles casades, en un 18,8% dones solteres, i en un 37,9% no eren unitats familiars. En el 32% dels habitatges hi vivien persones soles el 7,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,23.
Per edats la població es repartia de la següent manera: un 29,2% tenia menys de 18 anys, un 9,8% entre 18 i 24, un 29,8% entre 25 i 44, un 21% de 45 a 60 i un 10,1% 65 anys o més.
L'edat mediana era de 33 anys. Per cada 100 dones de 18 o més anys hi havia 102,8 homes.
La renda mediana per habitatge era de 29.017 $ i la renda mediana per família de 31.528 $. Els homes tenien una renda mediana de 29.902 $ mentre que les dones 21.812 $. La renda per capita de la població era de 13.466 $. Aproximadament el 80,2% de les famílies i el 69% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elmwood Place». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Elmwood Place». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Drienčany

Drienčany és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1291.
# Can Pol (Santa Eugènia de Berga)

Can Pol és un edifici del municipi de Santa Eugènia de Berga (Osona) que forma part de l'Inventari del Patrimoni Arquitectònic de Catalunya.

## Descripció

És una masoveria de planta quadrada, coberta a dues vessants amb el carener perpendicular a la façana, situada a migdia, consta de planta baixa, pis i golfes. La façana presenta un cos afegit de porxos amb quatre arcs rebaixats i baranes de fusta. El portal d'accés a la casa també és rebaixat i el flanqueja una finestra. A llevant s'hi adossa un altre cos, al nord hi ha dues finestres i s'hi observa clarament un sobreaixecament de la casa. A ponent s'hi obre un altre portal i finestres al primer pis i golfes. En aquest sector hi ha un clos tancat per un mur de parets de pedra i tàpia on hi havia l'antiga horta. És construïda amb pedra basta, morter, totxo i arrebossat.
Cal Pol el trobem registrat en el Nomenclàtor de la província de Barcelona de l'any 1860.

## Referències

* 1 2 «Can Pol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Hyrrokkin (satèl·lit)

Hyrrokkin, també conegut com a Saturn XLIV (designació provisional S/2004 S 19), és un satèl·lit natural de Saturn. El seu descobriment va ser anunciat per Scott S. Sheppard, David C. Jewitt, Jan Kleyna i Brian G. Marsden el 26 de juny de 2006 a partir d'observacions fetes entre el 12 de desembre de 2004 i el 30 d'abril de 2006.
Hyrrokkin té prop de 8 quilòmetres de diàmetre i orbita Saturn en una distància mitjana de 18,168.3 Mm en 914,292 dies, amb una inclinació de 153,3° respecte a l'eclíptica (154,3° respecte a l'equador de Saturn), en direcció retrògrada i amb una excentricitat de 0,3604.
Va ser anomenat l'abril de 2007 com Hyrrokkin, un gegant de la mitologia nòrdica.

## Referències

* Institute for Astronomy Saturn Satellite Data
* IAUC 8727: Satellites of Saturn 30 de juny de 2006 (descoberta)
* MPEC 2006-M44: S/2004 S 19 26 de juny de 2006 (descoberta i efemèrides)
* IAUC 8826: Satellites of Jupiter and Saturn (subscripció necessària) 5 d'abril de 2007 (anomenament)
* IAUC 8860: Saturn XLIV (Hyrrokkin) (subscripció necessària) 31 de juliol de 2007 (correcció del nom)
# Àcid hentriacontanoic

L'àcid hentriacontanoic (anomenat també, de forma no sistemàtica, àcid hentriacontílic) és un àcid carboxílic de cadena lineal amb trenta-un àtoms de carboni, la qual fórmula molecular és ${\ce {C31H62O2}}$. En bioquímica és considerat un àcid gras, i se simbolitza per C31:0.
L'àcid hentriacontanoic a temperatura ambient és un sòlid que fon a 93–93,2 °C. Ha sigut aïllat de la cera de la fulla del sisal Agave sisalana i d'altres plantes. És soluble en cloroform i en metanol calent.

## Referències

* ↑ Fugmann, B.; Lang-Fugmann, S.; Steglich, W. RÖMPP Encyclopedia Natural Products, 1st Edition, 2000 (en anglès). Georg Thieme Verlag, 2014-05-14. ISBN 9783131793119.
* ↑ Buckingham, J. Dictionary of Organic Compounds (en anglès). CRC Press, 1985. ISBN 9780412540905.
* ↑ «LipidBank - Fatty acid(DFA0031)». Arxivat de l'original el 2018-02-20. [Consulta: 19 febrer 2018].
# L'Ospitalet

L'Ospitalet (L'Espitalet en occità i L'Hospitalet-près-l'Andorre oficialment i en francès) és un municipi francès de la regió d'Occitània, al departament de l'Arieja. Limita a l'oest amb Andorra (parròquia de Canillo); i al sud, amb la Cerdanya (pel port de Pimorent). La seva ubicació és molt propera al pas fronterer del Pas de la Casa —entre la parròquia d'Encamp, a Andorra, i la comuna de Porta, a la Catalunya del Nord (departament francès dels Pirineus Orientals). Històricament, es pot englobar en la comarca del Sabartès, és a dir, l'alta vall del riu Arieja o d'Acs, dins la regió occitana del país de Foix.

## Referències

* ↑ «El massís del Canigó com a exemple de la geologia herciniana | enciclopedia.cat». [Consulta: 12 abril 2024].
* ↑ «Commune de L'Hospitalet-près-l'Andorre (09139) − COG | Insee». [Consulta: 12 abril 2024].
# El Granada

El Granada és una població dels Estats Units a l'estat de Califòrnia. Segons el cens del 2000 tenia 5.724 habitants.

## Demografia

Segons el cens del 2000, El Granada tenia 5.724 habitants, 2.028 habitatges, i 1.512 famílies. La densitat de població era de 410 habitants/km².
Dels 2.028 habitatges en un 39,3% hi vivien nens de menys de 18 anys, en un 61,8% hi vivien parelles casades, en un 8,2% dones solteres, i en un 25,4% no eren unitats familiars. En el 17,8% dels habitatges hi vivien persones soles el 2,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,18.
Per edats la població es repartia de la següent manera: un 26,8% tenia menys de 18 anys, un 6% entre 18 i 24, un 31,7% entre 25 i 44, un 29,1% de 45 a 60 i un 6,4% 65 anys o més.
L'edat mediana era de 38 anys. Per cada 100 dones de 18 o més anys hi havia 99,8 homes.
La renda mediana per habitatge era de 91.979 $ i la renda mediana per família de 96.095 $. Els homes tenien una renda mediana de 54.122 $ mentre que les dones 48.065 $. La renda per capita de la població era de 38.832 $. Entorn de l'1,1% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- El Granada». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- El Granada». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Iniistius pentadactylus

Iniistius pentadactylus és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 25 cm de longitud total.

## Distribució geogràfica

Es troba des del Mar Roig i l'Àfrica oriental fins a l'oest del Pacífic.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Linnaeus, C. 1758. Systema Naturae, Ed. X. (Systema naturae per regna tria naturae, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata.) Holmiae. Systema Nat. ed. 10 v. 1: i-ii + 1-824.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Randall, J.E., G.R. Allen i R.C. Steene, 1990. Fishes of the Great Barrier Reef and Coral Sea. University of Hawaii Press, Honolulu, Hawaii. 506 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.